Leyon l' Afrikin

Categoreye:Rilomés muzulmans
Categoreye:Rilomés voyaedjeus
Leyon l' Afrikin, di s' vraiy no, Hassan El Wazzane, c' esteut on ambassadeur do dierin zultan wattasside do Marok (lomé "Li Portuguès"). On n' kinoxhe waire so ses dates di skepiaedje (diviè 1494) et co moens di s' moirt, pask' il a stepé evoye on n' sait wice.

I provneut d' Gurnåde, et aveut abagué a Fez.

I scrijha on rlomé live : "Discrijhaedje di l' Afrike", li prumî live di djeyografeye (fizike et sociåle) di l' Afrike (Afrike bijhrece, Edjipe, Mali).

Rivnant d' on perlinaedje al Meke, i fourit apicî pa des pirates sicilyins. Et, divnou on sclåve, diné å Påpe. Ci-ci lyi candja s' no, et divni "Leyon", et l' Afrikin, poy k' i provneut d' Afrike.

Amin Maalouf a scrît on live sor lu.

 Sacwants dnêyes di ses lives 
Å Marok, i discrijha Asfi, Azemmour, les Douccala, li Vete Montinne, les bwès d' arganîs.

C' est l' prumî k' a scrît so Tombouctou, mwaisse veye des syinces di ces trevéns la.